Sharm ash-Shayx
Sharm ash-Shayx (arabcha: شرم الشيخ koʻpincha notoʻgʻri Sharm al-Shayx, 1982-yilgacha — Ofira (ivritcha: אופירה) — Misrdagi kurort shahri, Sinay yarim orolining janubiy uchida, Misr Rivierasining Qizil dengiz sohilida joylashgan. Janubiy Sinay gubernatorligining tuman markazlaridan biri. Usmonlilar imperiyasi davridan beri maʼlum boʻlgan va 1967—1982-yillardagi Isroil ishgʻoli yillarida Ofira deb atalgan shahar qulay joylashuvi, yaxshi iqlimi va boy tabiati tufayli sayyohlar orasida mashhurlikka erishgan. Qohiradan avtomobil yoʻli bilan masofa 500 km, havo yoʻli uzunligi 385 km.